ศุภชัยชี้นักลงทุนไม่ห่วงเรื่องการเมืองในไทย
เลขาอังถัดชี้ภาวะศก.ไทย-เอเซียอยู่ในช่วงขาขึ้นนักลงทุนไม่หวั่นสถานการณ์ชุมนุมทางการเมือง&nbsp;&nbsp;&nbsp;&nbsp;&nbsp;
28 มี.ค. 2553

เลขาอังถัดชี้ภาวะศก.ไทย-เอเซียอยู่ในช่วงขาขึ้นนักลงทุนไม่หวั่นสถานการณ์ชุมนุมทางการเมือง      
นายศุภชัย พานิชภักดิ์ เลขาธิการอังถัด ในฐานะตัวแทนเลขาธิการสหประชาชาติ ให้สัมภาษณ์ถึงความเชื่อมั่นของสายตาต่างประเทศต่อวิกฤตทางเศรษฐกิจของไทยว่า ภาวะเศรษฐกิจของไทยและคนเอเชียอยู่ในช่วงขาขึ้น ตลาดทุนไหลเข้าเอเชีย ซึ่งถือว่าเป็นเรื่องดี ถ้าไหลเข้ามามากก็จะทำให้ตลาดหุ้นและกลไกตลาดดี ส่วนเรื่องการท่องเที่ยวก็น่าจะเป็นไปในทางที่ดี เพราะเงินบางสกุลอ่อนตัวลง เชื่อว่าเศรษฐกิจจะอยู่ในเกณฑ์ที่ดีขึ้น 
ส่วนเรื่องการเมืองเชื่อว่าทุกประเทศก็มีปัญหาเรื่องนี้ นักลงทุนเข้าใจเรื่องการเมืองดีอยู่แล้วขณะที่ไอเอ็มเอฟ(IMF)มองว่าเอเชียเป็นเครื่องจักรสำคัญในการเคลื่อนเศรษฐกิจโลกคาดว่าจะโตได้ถึง 5 - 6 % และเงินเฟ้อค่อนข้างน้อย 
"คนที่ทำธุรกิจในไทยทุกคนเข้าใจการเมืองในไทย และเขาก็รู้ว่าเขาต้องทำอะไรบ้าง และขณะนี้เศรษฐกิจในเอเชียและไทยก็ยังเดินต่อไปได้ เราไม่ได้ล้าหลังกว่าประเทศอื่น" นายศุภชัยกล่าว